Държавен вестник, бр. 13, 2006 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  13
“(4) Комисията заседава най-малко два пъти
годишно. Тя приема решенията си с мнозинст-
во от 2/3 от присъстващите членове.”
§ 17. Член 82 се отменя.
§ 18. В чл. 83 се правят следните изменения:
1. Алинеи 1—3 се отменят.
2. Алинея 4 се изменя така:
“(4) При получаване на заявление за издава-
не на разрешение на контролен орган по чл. 14б
от Закона за животновъдството (ЗЖ) министъ-
рът на земеделието и горите упълномощава
лица, които извършват проверка на място за
установяване на съответствието на представе-
ната документация с фактическите условия за
извършване на контролната дейност.”
3. В ал. 5 думите “ал. 6” се заменят с думите
“чл. 14б, ал. 5 ЗЖ”.
4. Алинеи 6 и 7 се отменят.
§ 19. Членове 85—87 се отменят.
§ 20. В чл. 88 се правят следните изменения:
1. Алинея 1 се отменя.
2. В ал. 2 думите “чието разрешение е отне-
то при условията на ал. 1” се заменят с “които
са прекратили дейността си на основание
чл. 14е ЗЖ”.
§ 21. В чл. 90 се правят следните изменения
и допълнения:
1. В ал. 1 пред думите “Лицата по” се добавя
“В едномесечен срок от сключването на дого-
вора с контролния орган”, а пред думата “ин-
формация” се добавя “писмена”.
2. Създава нова ал. 3:
“(3) Към информацията се прилага деклара-
ция, че производителят или вносителят ще спаз-
ва правилата за биологично производство, съ-
ответно внос на животни, животински продук-
ти и храни от животински произход, произведе-
ни по биологичен начин, както и за означаване
на биологичното производство.”
3. Сегашната ал. 3 става ал. 4.
§ 22. Създава се чл. 90а:
“Чл. 90а. (1) Производителите, отглежда-
щи животни и произвеждащи животински про-
дукти, са длъжни да обособят сградите, пло-
щите и другите места за производство и скла-
диране на продукти, произведени по биологи-
чен начин, в стопанство, отделно от другите
им производства.
(2) Цехове за преработка и разфасовка и за
етикетиране и места за продажба могат да бъ-
дат част от стопанството по ал. 1, когато рабо-
тят само с негови продукти.”
§ 23. В чл. 91 се правят следните изменения
и допълнения:
1. В ал. 1:
а) основният текст се изменя така:
“(1) При сключване на договора между про-
изводителя и контролния орган съгласно чл. 89
производителят представя декларация, която
съдържа:”;
б) създават се т. 6, 7, 8, 9, 10 и 11:
“6. описание на мерките за намаляване рис-
ка от замърсяване на продуктите и мерките за
почистване на местата за съхранение и произ-
водство;
7. съгласие за спазване на правилата за био-
логично производство и за неговото означаване;
8. съгласие да бъдат прилагани спрямо него
санкциите, предвидени от контролния орган, при
неспазване на правилата за биологично произ-
водство и за неговото означаване;
9. задължение да информира писмено ку-
пувачите на своята продукция, когато тя не
отговаря на правилата за биологично произ-
водство;
10. списък на производители, на които той е
възложил изпълнение на дейности по биоло-
гично производство, техните контролни орга-
ни и описание на система за проследяване на
доставките от тях;
11. уверение, че между него и други произво-
дители, на които той е възложил изпълнение на
дейности по биологично производство, е склю-
чено споразумение, с което се дава съгласие за
обмен на информация между неговия контро-
лен орган и контролните органи на подизпъл-
нителите.”
2. В ал. 2 думата “протокола” се заменя с
думата “декларацията”, думата “писмените”
се заменя с “писмени”, след думата “тор” се
поставя запетая и се добавят думите “когато
производителят има сключени такива спора-
зумения”.
3. Алинея 3 се отменя.
4. Създават се нови ал. 4, 5 и 6:
“(4) Производителят е длъжен да информи-
ра контролния орган за промени в обстоятел-
ствата по ал. 1, т. 1—5 и по ал. 2.
(5) Контролният орган проверява информа-
цията по ал. 1, т. 1—5 и по ал. 2 и съставя док-
лад за резултатите от проверката. При нали-
чие на несъответствие с правилата за биоло-
гично производство той предписва на произ-
водителя изпълнението на подходящи мерки и
мероприятия.
(6) Докладът по ал. 5 се подписва и от про-
изводителя.”
5. Досегашната ал. 4 става ал. 7.
§ 24. Създават се чл. 91а, 91б, 91в, 91г и 91д:
“Чл. 91а. (1) Производителите, отглежда-
щи животни и произвеждащи животински
продукти, водят отчетност, която позволява
да се проследят:
1. продавачът, доставчикът, произходът,
видът и количеството на закупените суровини
и тяхното използване;
2. купувачът, получателят, видът, количест-
вото и направлението на продадените животни
и животински продукти.
(2) При директни продажби на краен потре-
бител се осчетоводяват броят на животните и
общото количество животински продукти, про-
дадено за деня.